cyanic-selkie/wikianc huggingface dataset:
Imatra Big Band Festival
Toimijat
Imatran musiikkitoimenjohtajana ja Imatra Big Bandin kapellimestarina toimineen Hannu Sopasen ohella suuren työn festivaalin käynnistämiseksi ja sen kehittämiseksi ovat tehneet myös kaupunginhallituksessa ja -valtuustossa istuneet Imatra Big Bandin soittajat Harri Nykänen ja Pentti Hytönen, Imatran kaupungin matkailuasiamies Kalevi Antikainen, Imatra Big Band ry:n ensimmäinen puheenjohtaja Timo Mönkäre, Imatra Big Band Festival ry:n ensimmäinen puheenjohtaja Jouko Elomaa ja festivaalin rahastonhoitajana toiminut Rauni Mynttinen.
Vuosina 1998–2007 festivaalin toiminnanjohtajana toimi Hannu Hokkanen ja vuodesta 2008 lähtien Kirsi Lajunen. Vuodesta 2011 on toiminnanjohtaja ollut Mikkelin teatterin entinen johtaja Pekka Laasonen. Festivaalin alkuaikojen tärkeinä ulkopaikkakuntalaisina neuvonantajina ja avustajina ovat toimineet myös kapellimestari Raimo Henriksson ja Suomen Muusikkojen Liiton puheenjohtajana toiminut Raimo Vikström.
Festivaalin järjestelyistä vastasi ensimmäisinä vuosina lähinnä Imatra Big Band ry:n hallitukseen pohjautuva festivaalitoimikunta, kunnes 29. joulukuuta 1987 perustettiin varsinainen Imatra Big Band Festival ry. Yhdistyksen perustivat Hannu Sopanen, Rauni Mynttinen, Harri Nykänen ja Jouko Elomaa.
Festivaalin puheenjohtajina ovat toimineet Timo Mönkäre, Harri Nykänen, Jouko Elomaa, Heikki S. von Hertzen, Mirja Borgström, Jussi Virsunen ja Markku Pentikäinen. Harri Nykänen on valittu myös kunniapuheenjohtajaksi. Festivaalin ohjelmistosta vastaavina ohjelmapäälliköinä ovat toimineet Hannu Sopanen (1983–1997), Hannu Hokkanen (1998–2007) ja Kirsi Lajunen (2008–2014).
Konkurssi
Järjestäjä Imatra Big Band Festival ry hakeutui konkurssiin syksyllä 2014. Yhdistys kaatui 250 000 euron velkoihin, joihin se ei saanut tukea Imatran kaupungilta.
Talkootyöntekijät
Pääosassa tapahtuman käytännön toteuttamisessa ovat aina olleet eri toimikuntien alaisuudessa työskennelleet talkootyöntekijät. Vuosittain festivaaleille haetaan talkoontyöntekijöitä, jotka saavat talkookorvaukseksi työntekijäpaidan, ruokalippuja, viikkopassin ja päätösbileet saunomisineen, juomineen ja ruokineen.
IBBF 2009
IBBF:n kansainvälisiä tähtiä kesällä 2009 olivat ruotsalainen popjazzyhtye Bo Kaspers Orkester, Chicago blues -tyylin kuuluisuudet Billy Boy Arnold, Billy Branch, John Primer sekä Lurrie Bell, Dwayne Dopsie & Zydeco Hellraisers New Orleansista, brittiläinen jazz-funkbändi Incognito, amerikkalainen funk-soulbändi Defunkt Soul Band sekä useita Grammy-palkintoja voittanut Michael Abene.
Kotimaisia esiintyjiä olivat Riku Niemi Orchestra puhaltimine ja jousineen, solistinaan Jorma Kääriäinen. Olli Ahvenlahti piti 50-vuotistaiteilijajuhlakonserttinsa ”Eurovision Jazz -50 flyygelivuotta”. Ahvenlahden lisäksi nuorista jazzmuusikoista koottu Olli Ahvenlahti Orchestra esiintyi solisteinaan Fredi ja Johanna Försti. Avajaisperjantaina IBBF:n yhteistyökumppani Osmos Cosmos toi lavalle Idols -voittaja Ari Koivusen.
Muita suomalaisesiintyjiä olivat Anna Abreu, Club for Five, Veeti Kallio, Stam1na, CMX, Waldo`s People, 22 Pistepirkko, Jukka Poika Sound Explosion, UMO, Eternal Erection, Paula Koivuniemi sekä Tapani Kansa Imatra Big Bandin solistina ja vuoden 2009 yhtye Agents. Iskelmäiltaa rytmitti myös Tanssii tähtien kanssa -ohjelmasta tutun Sami Pitkämön orkesteri, jossa soittivat muiden muassa Jukka Eskola ja Timo Lassy.
IBBF 2010
28. Imatra Big Band Festival järjestettiin 2.–10. heinäkuuta 2010. Ulkomaisia esiintyjiä olivat saksalainen The Baseballs, Brand New Heavies (UK), Buddy Guy, Inner Circle (UK/Jamaika), Manu Dibango (Kamerun), McCoy Tyner Trio ja Joe Lovano (USA), Modern Fox (Viro/Estonia), NATO Jazz Orchestra (monikansall.), saksalainen Beat’n Blow sekä Thorbjørn Risager (Tanska). Kotimaisia nimiä olivat Eläkeläiset, Eppu Normaali, Heikki Silvennoinen Band, doo-wop ja rock`n roll yhtye Jam Rock Band, Ladies First Big Band, Maija Vilkkumaa, Pelle Miljoona United, Popeda sekä Samuli Edelmann.
IBBF 2011
29. festivaali järjestettiin 1.–9. heinäkuuta 2011.
Ulkomaisia esiintyjiä olivat Max Weinberg Experience, Larry Graham & Graham Central Station, Otis Grand, Sugar Ray Norcia, Mavis Staples, Jiggs Whigham, Dr. John ja Mezzoforte. Suomalaisia esiintyjiä olivat Pariisin kevät, Jenni Vartiainen, PMMP, Jussi & The Boys, Agents, Koop Arponen, Juha Tapio, Suvi Teräsniska, Marion Rung, Rajaton ja Paleface.
500px
200px|right 500px (lausutaan muodossa viisisataa pikseliä) on online-valokuvayhteisö jonka ovat perustaneet Oleg Gutsol sekä Evgeny Tchebotarev (taiteellisesti tunnetaan myös nimellä "Ian Sobolev"). Torontossa perustettu startup-yritys julkaisi ohjelman Web 2.0-version vuonna 2009 ja se on suunnattu pyrkiville ja ammattilaisille kuvaajille; kannustaen jäseniä lataamaan parhaita kuvaotoksia.
"500px" on nähty paikkana, jossa voi saada näkyvyyttä, uusia ideoita sekä tutustuttaa valokuvaajia keskenään. Sivustolla on tällä hetkellä 2.5 miljoonaa rekisteröitynyttä käyttäjää sekä yli 10 miljoonaa kuukausittaista aktiivikäyttäjää.
Tulenkantajat (täsmennyssivu)
Tulenkantaja tai Tulenkantajat tarkoittaa seuraavia asioita:
Yhdistyneen kuningaskunnan koripallomaajoukkue
Yhdistyneen kuningaskunnan koripallomaajoukkue edustaa Yhdistynyttä kuningaskuntaa koripallon arvokisoissa.
Historia
Maa liittyi FIBAan vuonna 2005. Sitä ennen se oli päässyt olympialaisiin ainoastaan kerran historiansa aikana. Tämä tapahtui Lontoon olympialaisissa 1948. Yhdistynyt kuningaskunta hävisi kisoissa kaikki alkusarjan pelinsä, mutta voitti sijoitusottelussa Irlannin ja pääsi pelaamaan sijoista 17–20. Toisessa sijoituspelissä vastaan asettui Kiina, joka voitti maan selvästi. Viimeisessä pelissä joukkue hävisi vielä Egyptille ja sijoittui kahdenneksikymmenenneksi.
Iso-Britannia osallistui kesäolympialaisten 2012 isäntämaana automaattisesti kisojen koripalloturnaukseen. Alkulohkossaan se voitti ainoastaan Kiinan ja hävisi muut neljä otteluaan eikä selviytynyt puolivälieriin.
Maa ei ollut päässyt Euroopan-mestaruuskilpailuihin ennen 2000-lukua, mutta Englanti osallistui vuoden 1981 EM-kisoihin, joissa se onnistui voittamaan yhden ottelun.
Iso-Britannia selviytyi karsintojen kautta vuoden 2009 EM-kisoihin, joka oli sen historian ensimmäinen esiintyminen EM-kisoissa. Kisoissa maa jäi lohkonsa viimeiseksi hävittyään kaikki kolme otteluaan Espanjalle, Serbialle ja Slovenialle. Vuoden 2011 EM-kisoissa joukkue voitti kaksi viidestä alkulohko-ottelustaan eikä selviytynyt jatkoon, ja täsmälleen sama oli sen saldo vuoden 2013 EM-kisoissa.
Itsekuri
Äärimmäiseen itsekuriin pyrkivää elämäntapaa kutsutaan asketismiksi. Monet maailman uskonnoista painottavat itsekurin merkitystä paheiden välttämisessä, ja itsekurin ihannoimisella ja asketismilla on ollut sijansa lähes kaikissa kulttuuripiireissä aina antiikin Kreikasta kristinuskoon ja sen luostaritoimintaan.
Vihtorin kirjamessut
Vihtorin kirjamessut on Tampereella vuosittain järjestettävä kirjatapahtuma. Tapahtuman perustaja on tuottaja, ohjaaja, kirjailija Marko Kulmala.
Kirjamessuilla jaetaan Suomen pienin kirjallisuuspalkinto, Lause-Finlandia. Vuodesta 2013 alkaen tapahtumassa on jaettu myös Tulenkantaja-palkinto.
Tapahtumassa on päivän aikana esillä muun muuassa eri kustantamoiden kirjamyyntiä ja kirjailijahaastatteluja.
Richmondin piirikunta
Richmondin piirikunta on usean hallinnollisen alueen nimi.
Kanada:
Drell
Drell voi tarkoittaa:
Strasbourgin yliopisto
Yliopisto järjestää opiskelijoille mahdollisuuden majoittua sen omistamissa majoitustiloissa.
Vuodesta 2016 lähtien yliopiston rehtorina on toiminut Michel Deneken.
Historia
Strasbourgin nykyinen yliopisto juontaa juurensa Johannes Sturmin vuonna 1538 kaupunkiin perustamaan luterilaiseen, saksankieliseen kymnaasiin, joka muutettiin yliopistoksi vuonna 1631.
Ranskan hävittyä sodan Preussia vastaan ja Elsass-Lothringenin alue tultua liitetyksi Saksan keisarikuntaan yliopisto perustettiin vuonna 1872 uudelleen nimellä Kaiser-Wilhelm-Universität. Ensimmäisen maailmansodan myötä alue palautui jälleen Ranskalle.
Kun Saksa miehitti Ranskan toisessa maailmansodassa, yliopiston henkilökunta ja tarvikkeet siirrettiin Clermont-Ferrandin Keski-Ranskaan.
1970-luvulla Strasbourgin yliopisto jaettiin kolmeksi erilliseksi instituutioksi:
Yliopiston tutkijoista kolme on saanut Nobelin palkinnon: Martin Karplus (2013), Jules Hoffmann (2011) ja Jean-Marie Lehn (1987).
John Bruce
John Bruce (tunnettiin myös nimellä: Brousse) (1837 - 26. lokakuuta, 1893) oli Redjoen kapinan aikana Red River Colonyssä 1869 perustetun métisien väliaikaishallituksen ensimmäinen presidentti, puuseppä ja tuomari.
John syntyi Pierre Brucen ja Marguerite Desrosiersin perheeseen 1837, vaimonsa Angélique Gaudryn kanssa heille syntyi kaikkiaan viisi lasta. Hän osallistui aktiivisesti Louis Rielin johtamaan Redjoen kapinaan mutta myöhemmissä oikeudenkäynneissä hänen väitetään toimineen täysin Rielin käskyjen mukaisesti. John Bruce kuoli 26. lokakuuta 1893 Leroyssä, Pohjois-Dakotassa, Yhdysvalloissa.
Medicine Man (elokuva)
Medicine Man (Medicine Man) on John McTiernanin ohjaama yhdysvaltalainen elokuva, jonka ensi-ilta oli vuonna 1992.
Juoni
Lääkeyritys lähettää tohtori Rae Cranen Amazonin sademetsään ”vahtimaan” tohtori Robert Cambellia, josta ei ole kuulunut mitään sen jälkeen kun hän katkaisi yhteytensä ulkomaailmaan ja hänen vaimonsa jätti hänet. Crane toimittaa Cambellille kaikkea kaasukromatografista golfpalloihin, mutta Cambell ei ole tyytyväinen koska ei saanut toivomaansa tutkimusassistenttia.
Kun Crane ei suostu lähtemään, Cambell paljastaa löytäneensä lääkkeen syöpään, mutta hän kadotti sen ja nyt lääkettä on jäljellä enää vähän. Cambell suojelee myös erittäin tarkasti metsässä asuvaa intiaaniheimoa.
Suomessa
Elokuvasta on käytetty Suomessa myös nimiä:
Slipknot (albumi)
Slipknot on ensimmäinen virallisesti julkaistu Slipknotin albumi. Aiemmin ilmestynyt Mate. Feed. Kill. Repeat. oli omakustanne. Slipknot julkaistiin 29. kesäkuuta 1999 Roadrunner Recordsin kautta, digipack-versio julkaistiin 7. maaliskuuta 2000. Sitä edeltänyt sensuroimaton versio sisälsi esitteen, jossa kirjoitettiin "Amerikan ehdottomasta fasismista".
Kappaleet "Frail Limb Nursery" ja "Purity" jouduttiin poistamaan alkuperäiseltä albumilta, koska ne liittyivät Purity Knightin murhatapaukseen ja tekijänoikeuden väärinkäyttöön (www.crimescene.com). Kappaleet korvattiin kappaleella "Me Inside", kun albumi julkaistiin uudelleen.
Yhdistetty viestintä
Yhdistetty viestintä (Unified Communications – UC) yhdistää tosiaikaiset viestintämuodot kuten pikaviestit, läsnäolotiedon, puhelinviestinnän (ip-puhelut mukaan lukien), videoneuvottelut, puhelunohjauksen ja puheentunnistuksen ja ei-tosiaikaisen viestityksen (Unified Messaging - UM) johon perinteisesti kuuluvat puheposti, sähköposti, fax ja SMS. Yhdistetty viestintä ei ole yksittäinen tuote, vaan yhdistelmä tuotteita joiden avulla käyttäjälle tarjotaan mahdollisimman yhtäläinen käyttöliittymä ja käyttökokemus mediatyypistä ja päätelaitteista riippumatta.
Yhdistetty viestintä siirtää perinteisesti kahdessa eri verkossa (puhelin ja data) tapahtuvan viestinnän samaan dataverkkoon.
Trendejä jotka ajavat kehitystä yhdistetyn viestinnän suuntaan ovat mm. etätyön lisääntyminen ja tarve paikkasidonnaisuuden vähentämiseen, matkaviestinten jatkuva kehitys sekä toisaalta tarve matkustuksen vähentämiseen ja tarve yksinkertaistaa, yhdistää ja yhdenmukaistaa käytettävissä olevien viestintätapojen suurta kirjoa.
Vauhtileikittely
Vauhtileikittely on juoksuharjoittelua, jossa vauhtia vaihdellaan maaston ja oman tuntemuksen mukaan. Vauhtileikittelyssä voidaan esimerkiksi juosta ylämäet kovaa ja alamäet kevyesti tai päin vastoin. Juoksija voi myös käyttää hyväkseen esimerkiksi lenkkireittinsä varrella olevia maamerkkejä kuten puita ja kadunkulmia, joiden kohdalla hän vaihtaa juoksuvauhtiaan. Vauhtileikittelyn voi tehdä myös kelloa käyttäen, jolloin vedot kestävät tietyn ajan. Harjoituksen voi toteuttaa myös juoksijan päiväkohtaisen vireystilan mukaan, tai vedot voi aloittaa vapaasti aina kun tuntee palautuneensa aikaisemmasta vedosta.
Vauhtileikittelyharjoituksen tarkoituksena on parantaa juoksijan nopeutta ja vauhtikestävyyttä sekä lisätä juoksuun helppoutta ja rentoutta.
Ancient Bards
Ancient Bards on italialainen sinfonista metallia soittava yhtye.
Roman Hagara
Roman Hagara (s. 30. huhtikuuta 1966 Wien) on itävaltalainen kilpapurjehduksen olympiavoittaja, maailmanmestari ja Euroopan-mestari. 171 senttimetriä pitkä ja 68 kilogrammaa painava Hagara on saavuttanut suurimmat menestyksensä tornado-luokassa. Hän aloitti purjehduksen kymmenvuotiaana ja kilpailemisen lajissa 14-vuotiaana.
Hagara osallistui urallaan neljiin kesäolympialaisiin vuosina 1996–2008. Vuosina 2000 ja 2004 hän saavutti Hans-Peter Steinacherin kanssa kultaa tornado-luokasta. MM-kilpailuista Hagaralla on kaksi kultaa, kaksi hopeaa ja yksi pronssi. Mitaleista yksi kulta on tullut Hagaran veljen Andreasin kanssa, loput Steinacherin kanssa. EM-kilpailuista hän on saavuttanut kolme kultaa ja yhden hopean.
Vuodesta 2009 alkaen Hagara on keskittynyt Steinacherin kanssa Red Bullin järjestämiin kilpailuihin Yhdysvalloissa.
Euroopan judoliitto
pienoiskuva|Logo Euroopan judoliitto (European Judo Union, EJU) on eurooppalainen kansallisten judojärjestöjen yhteinen järjestö, joka kuuluu kansainväliseen judoliittoon. Euroopan judoliitto järjestää esimerkiksi Judon Euroopan-mestaruuskilpailut.
Kotilokurki
Kotilokurki (Aramus guarauna) on Amerikan mantereen trooppisissa ja subtrooppisissa osissa elävä kurkilintu. Se elää lähes yksinomaan alueilla, joilla tavataan sen pääravintoa, Pomacea-suvun kotiloa. Se on kotilokurkien heimon ainoa laji.
Koko ja ulkonäkö
left|thumb|Kotilokurki Floridassa, [[Yhdysvallat|Yhdysvalloissa]] Kotilokurjen pituus on 56–71 senttiä. Painoa on 0,9–1,3 kiloa. Siipiväli on 101–107 senttiä. Se on haikaramainen, pitkäjalkainen ja -kaulainen lintu. Nokka on pitkä, sivulta hieman litistynyt, vankka ja hieman alaspäin kaareva. Kaula on pitkä ja ohut, siivet pyöreähköt, pyrstö lyhyt ja jalat pitkät. Pitkissä varpaissa olevat kynnet ovat pitkät ja terävät. Hyvin kehittynyt takavarvas osuu kotilokurjen kävellessä maahan. Kotilokurjen tumman oliivinruskeassa höyhenpuvussa on vihreän tai pronssin väristä kimallusta. Päässä, kaulassa, vatsassa ja selässä on valkoista täplitystä, joka on erityisen tiheää eturuumiissa. Sukupuolet ovat samanväriset. Nuoret linnut muistuttavat aikuisia, mutta niiden täplät ovat ohuempia ja täpliä on vähemmän.
Levinneisyys ja elinympäristö
Kotilokurki elää vain Amerikan mantereella. Pohjoisessa sen levinneisyys kattaa Floridan osavaltion, Länsi-Intian saaret ja Etelä-Meksikon, josta levinneisyys ulottuu etelään aina Keski-Argentiinaan saakka. Etelä-Amerikassa laji puuttuu Andien itäpuoliselta kuivalta rannikkoalueelta ja mantereen eteläisimmistä osista. Harhailevia lintuja on kulkeutunut Kanadaan asti. Kotilokurki ei ole lajina uhanalainen, mutta on harvinaistunut tai hävinnyt joiltain alueilta metsästyksen, kosteikkojen kuivatuksen ja saalisetanoiden vähenemisen takia.
Kotilokurjen elinympäristöä ovat makeavetiset suot ja tulvamaat. Se elää se sekä avoimilla, että puustoisilla kosteikoilla. Amazoniassa sitä näkee etenkin juoluoissa ja muissa vähän virtaavissa vesistöissä. Kotilokurki liikkuu joskus myös metsissä ja riisipelloilla. Ainakin Länsi-Intiassa lajia tavataan myös karuissa pensaikoissa. Floridassa kotilokurkia esiintyy avointen makeanveden soiden luona olevien lampien ja järvien rantamilla, sekä suometsien läpi virtaavien jokien ja purojen varrella. Sen esiintyminen määräytyy lähes kaikkialla pääravinnon, eli omenakotiloiden levinneisyyden mukaan.
Elintavat
left|thumb|Kotilokurki [[Uruguayssa.]] Kotilokurki elävät yksin tai löyhinä ryhminä. Se istuu mielellään puissa ja pensaissa, toisinaan useiden metrien korkeudessa. Floridassa elävät yksilöt ovat paikkalintuja ja lentävät vain harvoin kauemmas pohjoiseen. Etelä-Amerikassa ne voivat muuttaa jonkin verran sade- ja kuivakausien mukaan. Kotilokurjen kävely on melko hidasta, aaltoilevaa käyntiä. Se kävelee varovasti hyllyvän aluskasvillisuuden päällä pitkiä varpaitaan korkealle nostellen ja pyrstöään nykien. Se antaa tällöin vaikutelman ontuvasta linnusta. Laji on hyvä uimari ja muistuttaa tässä suhteessa sukulaisiaan rantakanoja. Kotilokurki lentää vain harvoin. Tällöinkin yleensä hyvin matalalla. Lentoon pyrkivä kotilokurki joutuu ottamaan vauhtia ja laskeutuessaan liitämään pitkän matkan jarrutellen, ennen kuin laskee jalkansa maahan. Kaula on lennon aikana yleensä suorana. Siiveniskut ovat hitaita. Yöksi kotilokurjet nousevat puihin. Ne kiipeävät varsin ketterästi juosten pitkin kaltevia haaroja ja oksia. Tarpeen vaatiessa se voi myös uida kelluen veden pinnalla nokikanan tai liejukanan tavoin. Kotilokurjen ääni pitkä ja valittava kolmitavuinen kkrrrraaow-huuto. Ääntä kuullaan öisin ja iltaisin, jolloin linnut ovat yleensä jo puussa.
Ravinto
thumb|left|Kotilokurki ja [[Pomacea-suvun omenakotilo.]] Kotilokurjen pääravintoa ovat etanat ja makeanveden simpukat. Se syö etupäässä Pomacea-suvun kotiloita. Kotilokurki etsii ravintonsa kahlaten matalassa vedessä. Lintu paikantaa saaliinsa näkönsä avulla tai tonkimalla pohjamutaa ja kasvillisuutta. Se syö etanoiden lisäksi jonkin verran hyönteisiä, siemeniä, rapuja, matoja ja satunnaisesti myös sammakkoeläimiä ja matelijoita. Saaliin napattuaan kotilokurki kantaa nappaamansa etanan rantaan tai matalaan veteen, jossa se kiinnittää sen johonkin rakoon tai puunhaaraan odottaakseen sitten, että etana avaisi kuoren suun. Tällöin kotilokurki keihästää etanan työntämällä ylänokan sen kuorten väliin ja irrottaa nopealla pään heilautuksella kuoren puoliskot toisistaan. Se käyttää saaliin ulos kiskomisessa sekä nokkaansa, että jalkojaan. Nokan kärki on usein hieman vasempaan päin kääntynyt, mikä voi auttaa ruuan poistamisessa etanan kaarevasta kuoresta. Ennen saaliin nielaisua se odottaa vielä vähän aikaa. Linnun ruokailupaikoille kertyy paljon etanoiden ja muiden nilviäisten kuoria.
Lisääntyminen
Kotilokurkikoiras pitää hallussaan useiden hehtaarien reviiriä, jota se puolustaa kovilla huudoillaan ja karkottamalla tunkeilijat pois. Pesä sijaitsee jopa kuuden metrin korkeudessa, yleisemmin vain veden yläpuolella puussa, pensaassa, köynnöstiheikössä, tiheässä ruohikossa tai mättäällä. Kotilokurjet rakentavat ison, mutta huteran pesän, jonka rakennusaineena käytetään ruokoja risuja ja muuta kasvisainesta. Munintakausi kestää Yhdysvalloissa helmikuun puolestavälistä huhtikuuhun. Poikueessa on 4–8 kalpeanvihreää ruskeatäpläistä munaa. Munat ovat keskimäärin 6 senttiä pitkiä ja 4,5 senttiä paksuja. Munat hautuvat noin 27 päivää. Molemmat vanhemmat osallistuvat haudontaan. Poikaset ovat kuoriutuessaan jo hyvin kehittyneitä. Ne ovat väriltään tummanruskeita. Poikaset pystyvät uimaan ja juoksemaan melkein heti kuoriutumisen jälkeen, joten ne jättävät pesän jo vuorokauden kuluessa, jääden lähistölle piileksimään. Pienet poikaset saavat vanhemmiltaan ruokaa menemälle emonsa jalkojen väliin kerjäämään. Molemmat emolinnut ruokkivat niitä, kunnes poikaset ovat täysikasvuisia noin 16 viikon ikäisinä. Ruokinnan aikana ne ehtivät saavuttaa myös lentokyvyn.
Luokittelu
Kotilokurki muodostaa oman Aramidae-heimonsa kurkilintujen lahkossa. Sillä ei ole läheisiä nykyään eläviä sukulaisia. Fossiilien perusteella kotilokurkien tiedetään eläneen Pohjois-Amerikassa jo mioseenikaudella. Sen lähisukulaisia on elänyt alueella aiemminkin, mutta ne ovat kaikki hävinneet. Kotilokurjen sukulaisuutta rantakanoihin ja kurkiin puoltavat yhtäläisyydet ruumiinrakenteessa. Erään tutkimuksen mukaan kotilokurjet ja kurjet ovat toistensa lähimmät sukulaisheimot. Kurkien ja kotilokurkien yhteinen ryhmä on taas perimältään lähimpänä kyssäkurkia. Eräät tutkimukset viittaavat taas siihen, että uikkukanat olivat lähimpänä kotilokurkea. Kotilokurki jaettiin vuosina 1856–1934 kahteen lajiin. Floridan A. g. pictus -alalajin lintuja, joilla on täplikäs selkä ja siivet pidettiin eri lajina kuin vähäpilkkuisempia Etelä-Amerikassa eläviä A. g. guarauna -alalajin yksilöitä, joiden kaula ja pää ovat pilkullisia, mutta selkä ja siivet ruskeat.
Kotilokurki ja ihminen
Kotilokurjen englanninkielinen nimi Limpkin (limp = ontua) juontuu kotilokurjen aaltoilevasta kävelytavasta, joka antaa kuvan, että lintu olisi rampa tai ontuisi kävellessään. Lajista käytetään levinneisyysalueen eri espanjankielisissä maissa nimiä carao, carrau, carau, caroa, carrao, guareao, margarita ja correa.Portugalinkielisessä Brasiliassa kotilokurjen nimi on carão. Haitin kreoliksi kotilokurki on Rele.
Kotilokurjen läpitunkeva, ikään kuin pohjatonta surua ilmaiseva kirkaisu on antanut aiheen kansantaruihin, joissa ikuisiksi ajoiksi eksynyt poika valittaa soilla. Joissain osissa Amazonia paikalliset sanovat joen vedenkorkeuden nousun pysähtyvän, kun kotilokurki aloittaa huutamisen. Huutojen takia lajia kutsutaan myös "itkeväksi linnuksi".
Maukkaan lihan ja pelottomuuden takia kotilokurkea metsästettiin aiemmin runsaasti Yhdysvalloissa, joka vei lajin alueella sukupuuton partaalle. Nykyään se on rauhoitettu maassa ja kannat ovat elpyneet.
Ahmed Musa
Ahmed Musa (s. 14. lokakuuta 1992 Jos) on nigerialainen jalkapalloilija, pelipaikaltaan laitahyökkääjä. Hän edustaa venäläistä TsSKA Moskovaa lainalla englantilaisesta Leicester Citystä.
Musa voitti Nigerian kanssa Afrikan mestaruuden vuoden 2013 kisoissa. Hänet valittiin edustamaan maataan myös seuraavan vuoden MM-kisoihin.
Branko Zorko
Branko Zorko (s. 1. heinäkuuta 1967 Čakovec) on kroatialainen keskimatkojen juoksija, joka edusti aktiiviurallaan myös Jugoslaviaa.
Kansainvälinen judoliitto
Kansainvälinen judoliitto (engl. International Judo Federation, IJF) on kansainvälinen judojärjestö. Kansainvälinen judoliitto järjestää esimerkiksi Judon maailmanmestaruuskilpailut.
Branko Zorko
Zorko kilpaili viisissä olympialaisissa 1 500 metrin juoksussa. Hän selviytyi välieriin Barcelonassa 1992 ja Atlantassa 1996 sekä karsiutui alkuerissä Soulissa 1988, Sydneyssä 2000 ja Ateenassa 2004. Ulkoratojen MM-kilpailuissa hän selviytyi välieriin Stuttgartissa 1993 ja Ateenassa 1997 sekä karsiutui alkuerissä Göteborgissa 1995. Sisäratojen MM-kilpailuissa hän sai pronssia 1 500 metrillä Torontossa 1993 ajalla 3.45,39. Lisäksi hän oli samalla matkalla neljäs Pariisissa 1997 ja 3 000 metrillä kuudes Budapestissa 1989.
Zorko sai Helsingin EM-kilpailuissa 1994 pronssia 1 500 metrillä ajalla 3.36,88. Sisäratojen EM-kilpailuissa hän oli samalla matkalla toinen Pariisissa 1994 ajalla 3.44,64 ja kolmas Genovassa 1992 ajalla 3.42,85. Hän sai Välimeren kisoissa hopeaa 1 500 metrillä Barissa 1997 ja voitti saman matkan Balkanin kisoissa Sérresissä 1998. Sotilaiden maailmankisoissa hän sai pronssia 1 500 metrillä Zagrebissa 1999. Hän voitti Jugoslavian-mestaruuden 1 500 metrillä 1988, 1989 ja 1990.
Altdorf
thumb|Altdorf yöllä. Altdorf on Urin kantonin pääkaupunki Sveitsissä. Altdorfin kylä sijaitsee Reussjoen varrella, Vierwaldstätterseejärven kaakkoispäässä, noin 450 metrin korkeudella merenpinnasta. Kaupungin pinta-ala on 10,21 neliökilometriä, ja vuoden 2014 lopulla siellä asui 9 141 ihmistä.
Erityisesti Altdorf tunnetaan paikkana, jossa tarinan mukaan Wilhelm Tell ampui omenan poikansa pään päältä.
Geoffrey Tozer
Geoffrey Tozer (5. marraskuuta 1954 Mussoorie, Intia – 21. elokuuta 2009 Melbourne, Australia) oli australialainen pianisti. Hän tulkitsi varsinkin vähemmän soitettuja säveltäjiä, kuten Nikolai Medtneriä, Alan Rawsthornea, Erich Wolfgang Korngoldia, Roberto Gerhardia ja Percy Graingeria. Hän kuitenkin esitti myös muiden muassa Mozartin, Lisztin, Prokofjevin, Stravinskin, Bartókin ja Bachin teoksia. Hän levytti pääasiassa Chandos-levymerkille, ja hänen levytystensä joukossa ovat kaikki Medtnerin pianoteokset.
Tozer asui Intiassa 4-vuotiaaksi ja muutti sitten Australiaan. Hänen ensimmäinen opettajansa oli hänen oma äitinsä. Hän teki debyyttinsä 8-vuotiaana televisioidussa konsertissa Melbournen sinfoniaorkesterin kanssa. Äitinsä lisäksi hänen opettajiinsa kuuluivat Eileen Ralf ja Keith Humble Australiassa, Maria Curcio Englannissa ja Theodore Lettvin Yhdysvalloissa.
Tozer ilmoitti vuonna 1997 olevansa muuttamassa Melbournesta Eurooppaan, mutta hän palasi sittemmin kotimaahansa.
Tozer kuoli maksan vajaatoimintaan. Hän oli kärsinyt sekä hepatiitista että alkoholiongelmasta.
Sajansk
Sajansk on kaupunki Irkutskin alueella Venäjällä. Se sijaitsee Oka-joen varrella 270 kilometriä Irkutskista luoteeseen.
Vuoden 2010 väestönlaskennan mukaan kaupungissa asui 40 800 henkeä.
Sajanskin taajama on perustettu vuonna 1975. Vuonna 1985 siitä tuli kaupunki. Paikkakunnalla on yksi Venäjän suurimmista kemian tehtaista. Lisäksi on elintarvike- ja rakennustarviketeollisuutta.
Helsingin kirjamessut
thumb|350x350px|Yleisnäkymä vuoden 2016 messuilta. Helsingin kirjamessut järjestetään vuosittain lokakuussa Helsingin Messukeskuksessa. Tapahtuman järjestää Suomen Messut yhteistyössä Suomen Kustannusyhdistyksen ja Suomen Kirjakauppiasliiton kanssa. Messujen yhteydessä on Antikvaariset kirjamessut, joita on järjestetty lokakuusta 1988 alkaen.
Helsingin kirjamessut järjestettiin ensimmäistä kertaa vuonna 2001. Vuonna 2014 messuilla vieraili neljän päivän aikana 78 400 kävijää. Näytteilleasettajia oli 338 ja esiintyjiä yli 1100. Helsingin Kirjamessujen kanssa järjestetään samanaikaisesti Ruoka ja Viini -messut. Vuonna 2018 tapahtumakokonaisuudessa oli 85 600 kävijää. Ennätysvuosi oli 2019, jolloin messuilla vieraili yli 90 000 ihmistä. Vuonna 2020 tapahtuma järjestettiin koronapandemiasta johtuen ainoastaan verkossa. Vuonna 2021 tapahtuma toteutettiin jälleen paikan päällä keräten 52 000 kävijää.
Tomi Rautio
Tomi Rautio (s. 18. maaliskuuta 1996 Kouvola) on suomalainen jääkiekkomaalivahti, joka pelaa Mestis-joukkue Kajaanin Hokissa.
Ura
Rautio on KooKoon kasvatti. Hän vietti kauden 2012–2013 Tampereen Ilveksen B2- ja B-nuroissa, mutta palasi taas KooKoohon kaudeksi 2013–2014. Kaudella 2014–2015 Rautio debytoi miesten peleissä pelattuaan yhden ottelun II-divisioonajoukkue KooKoo-65:ssä. Suurimman osan kaudestaan hän pelasi kuitenkin KooKoon A-nuorissa. Joukkue nousi kauden jälkeen A-nuorten Mestiksestä SM-liigaan, kun seuran miesten joukkue nostettiin Mestiksestä SM-liigaan.
Kaudella 2015–2016 Rautio nousi KooKoon SM-liigajoukkueeseen. Hän nousi joukkueen kokoonpanoon tammikuussa 2016, kun Juha Järvenpää loukkaantui. Rautio teki liigadebyyttinsä 9. tammikuuta 2016 Saimaan Palloa vastaan, kun hänet vaihdettiin KooKoon maalille Frédéric Cloutierin tilalle ajassa 29.15. Rautio torjui ottelussa yhdeksän kertaa ja päästi kolme maalia. Joukkue hävisi ottelun SaiPalle lopulta murskalukemin 1-8. Helmikuussa 2016 KooKoo lainasi hänet loppukaudeksi Mestis-joukkue Kokkolan Hermekseen, kun Joonas Kuuselan kausi päättyi loukkaantumiseen. Rautio toimi selkeänä kakkosmaalivahtina Denis Godlalle ja pelasi kaksi runkosarja- ja yhden playoff-ottelun.
Toukokuussa 2016 Rautio solmi KooKoon kanssa vuoden mittaisen SM-liigasopimuksen. Hän aloitti kauden 2016–2017 taas seuran A-nuorissa. Rautio puki kauden aikana neljään SM-liigaotteluun, mutta hän ei kuitenkaan saanut peliaikaa, vaikka KooKoon maalivahtiosasto koki kauden aikana loukkaantumisia. Runkosarjan lopulla, maaliskuussa 2017 seura lainasi hänet loppukaudeksi Mestis-joukkue Kajaanin Hokkiin, kun Sami Väliharju siirtyi vahvistamaan Oulun Kärppien A-nuoria. Rautio jäi selkeäksi kakkosmaalivahdiksi Tuukka Smuralla ja esiintyi yhteensä vain 28 minuutin verran kahdessa Mestiksen karsintasarjan ottelussa.
Kaudeksi 2018–2019 Rautio pelasi 1+1-vuotisella sopimuksella Kajaanin Hokkiin pelaamaan Suomi-sarjaa. Hän puki kauden aikana myös Iisalmen Peli-Karhujen paidan lainalle kolmeen Mestis-otteluun marraskuussa 2018, mutta Rautio ei saanut kuitenkaan peliaikaa. Hän voitti Hokissa Lari Kukkohovin aisaparina kauden päätteeksi Suomi-sarjan mestaruuden. Joukkue nostettiin kauden jälkeen takaisin Mestikseen, kun Lempäälän Kisa jäi ilman sarjalisenssiä. Rautio jäi kaudella 2019–2020 Hokin selkeäksi kakkosmaalivahdiksi Teemu Seppäselle ja hän pelasi vain kymmenessä ottelussa.
Tapolca
Tapolca on noin 16 000 asukkaan kaupunki Unkarin länsiosissa. Se sijaitsee Veszprémin läänissä Balaton-järven pohjoispuolella. Kaupunki on tunnettu muun muassa maanalaisista tippukiviluolistaan ja juomavesivarannoistaan. Tapolcan suomalainen ystävyyskunta on Lempäälä.
Horace Walpole
'''Horatio Walpole, Orfordin 4. jaarli, paremmin tunnettu nimellä Horace Walpole''' (24. syyskuuta 1717 Lontoo, Ison-Britannian kuningaskunta – 2. maaliskuuta 1797) oli englantilainen taidehistorioitsija, kirjailija ja poliitikko. Hänet muistetaan nykyään Lontoon Strawberry Hillille rakentamastaan huvilasta ja goottilaisesta romaanistaan Otranton linna (1764), jolla oli suuri vaikutus kauhuromantiikalle.
Ura
Horatio Walpole syntyi Robert ja Catherine Walpolen perheeseen. Hänen isänsä Robert Walpole oli kuuluisa whig-poliitikko, josta tuli myös Ison-Britannian pääministeri. Horatio sai kotikasvatuksen, kunnes aloitti Eton Collegessa 1727. Cambridgen King’s Collegeen hän kirjautui maaliskuussa 1735. Hän jätti kuitenkin koulun ennen valmistumistaan vuonna 1738.
Walpole hankki vuonna 1749 pienen huvilan Lontoon Twickenhamista. Hän laajensi rakennusta ja sen pihapiiriä kahden ystävänsä kanssa Yrjöjen ajan arkkitehtuurin oppien mukaan. He lisäsivät huvilaan rintavarustuksia ja torneja. He laajensivat myös puutarhaa ja tekivät maisemointia. Rakennus oli antamassa sysäystä uusgotiikan suosiolle englantilaisessa arkkitehtuurissa.
Walpole kirjoitti uuden, gotiikkaa edustavan rakennuksensa innoittamana romaanin Otranton linna, jota pidetään usein ensimmäisenä goottilaisena romaanina. Se julkaistiin vuonna 1764. Walpolen kirjalliseen tuotantoon kuuluu myös 3 000 henkilökohtaista kirjettä, joista useimmat on osoitettu englantilaiselle diplomaatille Horace Mannille. Kirjeet ovat yhteiskunnalliselta kannalta merkittäviä, sillä ne kertovat ajan kulttuurista ja tavoista.
Ludwig von Köchel
thumb|Ludwig von Köchel Ludwig Ritter von Köchel (14. tammikuuta 1800 Stein – 3. kesäkuuta 1877 Wien) oli itävaltalainen musiikkitieteilijä, kirjailija, säveltäjä, kasvitieteilijä ja julkaisija. Hänet tunnetaan parhaiten Wolfgang Amadeus Mozartin teosten luetteloijana.
Köchel opiskeli lakia Wienissä ja toimi 15 vuoden ajan arkkiherttua Karl von Österreich-Teschenin neljän pojan yksityisopettajana. Hänet palkittiin aatelisarvolla ja runsaalla määrärahalla, jonka turvin hän vietti loppuelämänsä yksityisenä tutkijana. Köcheliä arvostettiin elinaikanaan suuresti hänen kasvitieteellisistä tutkimuksistaan. Kasvitieteen lisäksi hän oli kiinnostunut geologiasta ja mineralogiasta ja oli myös suuri musiikin ystävä.
Vuonna 1862 hän julkaisi kronologisesti järjestetyn luettelon Mozartin teoksista. Köchelin luettelo oli mittakaavaltaan ja tasoltaan laajin siihen mennessä julkaistu. Korjattuja laitoksia on julkaistu useita myöhemmin. Mozartin teoksiin viitataan nykyään usein Köchelin numerolla (esim. KV 626 tarkoittaa Mozartin Requiemia).
Köchel järjesti myös Mozartin teokset 24 luokkaan, joita Breitkopf & Härtel käytti julkaistessaan ensimmäisen täydellisen laitoksen Mozartin teoksista vuosina 1877–1905 (hanketta oli rahoittamassa osittain Köchel itse).
Matti Savolainen
Matti Savolainen oli suomalainen jääkäriluutnantti. Hän oli sotilasoppinsa Saksassa saanut jääkäri.
Perhetausta
Savolaisen vanhemmat olivat maanviljelijä Antti Savolainen ja Anni Immonen. Hänet vihittiin avioliittoon vuonna 1920 Rauha Elisabet Renforsin kanssa, joka kuoli vuonna 1926. Toisen kerran Savolainen vihittiin vuonna 1929 Ilma Elisabet Muukkosen kanssa.
Opinnot
Savolainen kävi neljä luokkaa Sortavalan lyseota ja suoritti yksityisesti viidennen luokan Sortavalan lyseossa vuonna 1921 ja seitsemännen luokan Helsingin suomalaisessa lyseossa vuonna 1927. Hän kävi alue- ja paikallispäälliköiden kurssin Suojeluskuntain päällystökoulussa vuonna 1924 ja Reserviupseerikoulun vuonna 1926 sekä Kadettikoulun poikkeuksellisen kurssin vuonna 1928. Valtion poliisikoulun hän kävi vuonna 1932.
Jääkärikausi
thumb|200px|Havainnekuva M.G.K:n miehistä (Jääkäripataljoona 27:n konekiväärikomppania) Riianlahdelta vuoden 1916 rintamaoloista. Savolainen toimi vuosina 1913–1916 Itä-Karjalan raittiuspiirin matkasihteerinä ja puhujana ennen liittymistään vapaaehtoisena Saksassa sotilaskoulutusta antavaan Jääkäripataljoona 27:n täydennysjoukkoon 15. heinäkuuta 1916. Hänet siirrettiin 27. helmikuuta 1917 alkaen 1. konekiväärikomppaniaan ja 10. heinäkuuta 1917 alkaen pataljoonan 2. konekiväärikomppaniaan.
Suomen sisällissota
Savolainen saapui Suomeen (Vaasaan) jääkäreiden pääjoukon mukana aliupseeriksi ylennettynä 25. helmikuuta 1918. Hänet komennettiin Suomen sisällissotaan aluksi kiväärin- ja joukkueenjohtajaksi sekä myöhemmin komppanianvääpeliksi 3. Jääkärirykmentin 10. jääkäripataljoonan konekiväärikomppaniaan. Hän otti osaa sisällissodan taisteluihin Tampereella ja Viipurissa.
Sisällissodan jälkeinen aika
Savolainen palveli sisällissodan jälkeen edelleen 3. Jääkärirykmentissä, josta muodostettiin myöhemmin Savon jääkärirykmentti 3. Hänet siirrettiin 7. syyskuuta 1918 Karjalan kaartin rykmenttiin, missä hän toimi aluksi 2. konekiväärikomppanian väliaikaisena päällikkönä ja myöhemmin joukkueenjohtajana 1. konekiväärikomppaniassa. Karjalan Kaartista hänet komennettiin 9. helmikuuta 1919 alkaen Panssarijuna numero l:n konekivääriosaston johtajaksi. Panssarijunasta hänet siirrettiin 1. lokakuuta 1920 Käkisalmen läänin rykmentin 3. Jääkäripataljoonan 1. komppanian, josta hänet siirrettiin edelleen 20. huhtikuuta 1921 Savon jääkärirykmentin 9. komppanian vääpeliksi. Hän hoiti 16. maaliskuuta - 30. syyskuuta 1922 välisen ajan Savon jääkärirykmentin 3. Jääkäripataljoonan taloudenhoitajan tehtäviä.
Hän erosi armeijan palveluksesta ja astui Suojeluskuntajärjestön palvelukseen ja hänet nimitettiin 1. lokakuuta 1922 alkaen Jyväskylän suojeluskuntapiirin VIII alueen päälliköksi. Suojeluskunnasta hän erosi 31. toukokuuta 1925 ja astui takaisin armeijan palvelukseen ja hänet sijoitettiin kanslistiksi Karjalan kutsuntapiirin kutsuntatoimistoon, missä hän työskenteli 1. kesäkuuta 1925 - 30. huhtikuuta 1926 välisen ajan, jolloin hänet siirrettiin Rannikkotykistörykmentti 3:een, missähän toimi 1. toukokuuta - 21. joulukuuta 1926 välisen ajan. Seuraavaksi hänet siirrettiin nuoremmaksi upseeriksi Uudenmaan rykmentin 2. komppaniassa 21. joulukuuta 1926, josta hänet siirrettiin Muonavarikko 3:n apulaispäälliköksi 21. syyskuuta 1928 ja oli tehtävässä 31. tammikuuta 1930 saakka. Merivartiolaitoksen Katajaluodon aseman päälliköksi hänet nimitettiin 1. marraskuuta 1930 ja oli toimessa 1. heinäkuuta 1932 saakka, jolloin erosi armeijasta. Hän työskenteli 4. syyskuuta 1933 alkaen henkilötarkastajana Oy Alkoholiliikkeen palveluksessa.
Talvisota
Savolainen osallistui talvisotaan toimistoupseerina Mikkelin suojeluskuntapiirin esikunnassa, kunnes hänet siirrettiin myöhemmin komppanianpäälliköksi Mikkelin Vartiopataljoonaan. Välirauhan aikana hän jatkoi samassa tehtävässä. Hänet haudattiin Malmille.
Luottamustoimet
Savolainen toimi Jääkäriliiton Viipurin alaosaston johtokunnan jäsenenä vuosina 1921–1922 ja Jääkäriliiton johtokunnan jäsenenä vuosina 1927–1928.
HMS Renown (1895)
HMS Renown oli Britannian kuninkaallisen laivaston 1890-luvun lopulla valmistettu toisen luokan predreadnought-taistelulaiva. Alus oli suunniteltu kaukomaiden laivastoasemille sijoitettujen risteilijälaivueiden johtoalukseksi, ja siten se palveli Pohjois-Amerikan ja Länsi-Intian laivastoaseman lippulaivana sekä uransa alussa Välimeren laivastossa. Risteilijöiden nopeuden kasvaessa alus muuttui sopimattomaksi suunniteltuun tehtäväänsä, jolloin siitä tehtiin kuninkaallinen jahti 1900-luvulla poistamalla sen apuaseet. Uransa lopulla vuodesta 1909 alkaen alus oli lämmittäjien koululaivana ennen sijoittamistaan poistolistalle vuonna 1913. Alus myytiin romutettavaksi alkuvuodesta 1914.
Valmistus
Alus tilattiin Pembroken telakalta osana vuosien 1892–1893 laivasto-ohjelmaa ja sen köli laskettiin helmikuussa 1893. Alus laskettiin vesille 8. toukokuuta 1895 ja se valmistui tammikuussa 1897.
Palvelus
Alus varustettiin vuonna 1896 valmistuttuaan Devonportin telakalla, ja palvelukseen otettaessa se sijoitettiin vuonna 1897 Pohjois-Amerikan ja Länsi-Intian asemalle vara-amiraali Sir John Fisherin lippulaivaksi. Alus siirrettiin vuonna 1899 Välimeren laivastoon, jossa se palveli aina vuoteen 1902 saakka.
Aluksen pääkannen kuuden tuuman tykit poistettiin vuonna 1902, kun se varustettiin kuljettamaan Connaughtin herttuapari Intiaan. Intiasta palattuaan alus oli reservissä. Loput kuuden tuuman tykit poistettiin modernisoinnin aikana vuosina 1904–1905, ja palvelukseen palattuaan alus kuljetti Walesin prinssin ja prinsessan Intiaan. Kuljetustehtävän päätyttyä alus palautettiin reserviin, ja se sijoitettiin lämmittäjien koululaivaksi Portmouthiin vuonna 1909.
Alus poistettiin palveluksesta vuonna 1913, ja se myytiin romutettavaksi vuotta myöhemmin.
Jalmari Väisänen
Hjalmar (Jalmari) Väisänen (30. tammikuuta 1893 Kotka – 10. heinäkuuta 1983 Liperi) oli suomalainen maanviljelijä, kunnallisneuvos ja sosialidemokraattien kansanedustaja.
Väisäsen vanhemmat olivat maanviljelijä Johan Väisänen ja Elisabeth Helenius. Hän kävi kansakoulun ja kansanopiston. Väisänen oli maanviljelijä Pälkjärvellä 1916–1939. Sotavuosina hän oli evakossa Maaningalla 1939–1941 ja uudelleen maanviljelijänä Pälkjärvellä 1941–1944. Sodan jälkeen oli ensin evakossa Laihialla 1944–1945 ja sen jälkeen hän oli maanviljelijänä Liperissä 1945–1967.
Väisänen oli kansanedustajana 1929–1945 ja 1951–1954 edustaen Kuopion läänin itäistä vaalipiiriä. Väisänen oli presidentin valitsijamiehenä vuosien 1931, 1937, 1940 ja 1943 presidentinvaaleissa. Hän oli Pälkjärven kunnanvaltuuston puheenjohtajana ja kunnallislautakunnan jäsenenä sekä myöhemmin Liperin kunnanvaltuuston ja kunnanhallituksen jäsenenä. Hän oli myös Pohjois-Karjalan sos.dem. piirin ja sosialidemokraattisen puolueen maaseutuvaltuuskunnan puheenjohtajana sekä sosialidemokraattisen puolueen puolueneuvoston jäsenenä. Väisänen sai kunnallisneuvoksen arvon 1972.
Väisänen oli naimisissa vuodesta 1920 Josefina Pitkäsen kanssa.
Nienke Kingma
Nienke Kingma (s. 12. helmikuuta 1982) on alankomaalainen soutaja. Hän saavutti kahdeksikossa olympiahopeaa Pekingissä 2008 ja olympiapronssia Lontoossa 2012. Hän voitti maailmanmestaruuden perämiehettömässä nelosessa Poznańissa 2009 ja Karapirossa 2010. Kahdeksikossa hän on saavuttanut MM-pronssia ja EM-hopeaa.
Verhoilu
Verhoilu on käsityön erikoisala, jonka osaaja on verhoilija. thumb|Verhoilija työssään Verhoilu jaotellaan kolmeen eri osa-alueeseen. Niitä ovat perinteinen verhoilu, teollinen verhoilu ja ajoneuvoverhoilu. Perinteinen verhoilu keskittyy entisöintiin ja perinteisten tekniikoiden sekä materiaalien käyttöön. Perinteisiä verhoilumateriaaleja ovat esimerkiksi kierrejoustimet ja meriheinä-pehmusteet. Teollinen verhoilu käsittää puolestaan teollisesti valmistettujen tuotteiden verhoilemisen sekä teollisuudessa tapahtuvan uustuotannon. Teollisessa verhoilussa käytetään nykyaikaisia materiaaleja ja työkaluja, kuten vaahtomuovia ja vaahtomuovisahaa. Ajoneuvoverhoilu keskittyy nimensä mukaan ajoneuvojen erilaisiin verhoilutöihin. Ajoneuvoverhoiluun kuuluu ajoneuvojen entisöiminen.
Medeja Džugeli
Medea Džuḡeli (,, 1. elokuuta 1925 Kutaisi, Transkaukasian SFNT – 8. tammikuuta 2016 Tbilisi, Georgia) oli Neuvostoliittoa edustanut telinevoimistelija ja olympiavoittaja.
Verhoilu
Verhoilija voi toimia esimerkiksi yrittäjänä tai työllistyä huonekaluteollisuuteen. Muita alan ammatteja ovat esimerkiksi koneompelija, leikkaaja, päällystäjä ja tyylihuonekalujen entisöintiverhoilija.
Medeja Džugeli
Džuḡeli voitti Helsingin kesäolympialaisissa 1952 kultaa joukkuekilpailusta ja hopeaa yhteisvoimistelusta. Joukkuekilpailussa hänen tuloksiaan ei laskettu mukaan joukkueen yhteistulokseen. Yksittäisillä telineillä Džuḡeli sijoittui parhaimmillaan hypyssä neljänneksi.
Džuḡeli oli ensimmäinen georgialainen olympiavoittaja. Hänen kuolemastaan 90-vuotiaana uutisoitiin 8. tammikuuta 2016.
Cameo (duo)
Cameo oli suomalainen duo, jonka nimi otettiin harrastuksen myötä samannimisestä purjeveneestä. Cameon musiikissa on folkin lisäksi aineksia myös progressiivisesta rockista ja jotkin sanoitukset ovat humoristisia. Useat sanoitukset ovat saaneet inspiraationsa purjehduksesta.
Levyillä heitä avustivat Upi Sorvali, Uppe Siitonen, Sami Hurmerinta, Seppo Sillanpää ja Esa Kotilainen. He tekivät kaksi albumia Hi Hat -levymerkille.
Tōkyō metron Hanzōmon-linja
Hanzōmon-linja on Tōkyō metron liikennöimä metrolinja Tokiossa, Japanissa. Sen reitti kulkee lounaasta Shibuyan erillisalueen Shibuyan metroasemalta keisarillisen palatsin pohjoispuolitse Hanzōmonin metroaseman kautta itään Sumidan erillisalueen Oshiagen metroasemalle. Linjalla on 14 asemaa ja se on 16,8 kilometriä pitkä.
Vuonna 2016 linjalla ajettiin noin 1 932 168 000 matkustajakilometriä. Sen täyttöaste oli aamun ruuhka-aikana 170 prosenttia kapasiteetista.
Altmühl
Altmühl on noin 220 kilometriä pitkä Tonavan sivujoki. Altmühl saa alkunsa lähteestä Baijerissa. Joki kulkee Treuchtlingenin, Eichstättin ja Beilngriesin kaupungin kautta, minkä jälkeen se on yhdistetty Ludwigin kanavalla Reiniin Mainin kautta. Joki yhdistyy Tonavaan Kelheimin kohdalla.
Kauneudestaan kuuluis jokilaakso on kansallispuisto.
Educa-messut
Educa-messut on opetusalan valtakunnallinen koulutustapahtuma. Educa järjestetään vuosittain tammikuussa Helsingin Messukeskuksessa. Tapahtuman järjestää Suomen Messut yhteistyökumppaneinaan Opetusalan Ammattijärjestö OAJ, Suomen Rehtorit ry, Opetushallitus, Opsia ry sekä pedagogiset opettajajärjestöt. Messujen kävijäkohderyhmänä ovat opetus-, kasvatus- ja koulutusalan ammattilaiset, rehtorit, kunta- ja koulutusalan johtajat, opettajat ja opettajaksi opiskelevat. Tapahtuma esittelee näyttelyssään eri opetusalojen oppimateriaalit, opetusvälineet, tietotekniikkaratkaisut sekä alan palvelut. Seminaariohjelmasta vastaa Opetusalan ammattijärjestö. Vuonna 2009 Educa-messuilla vieraili 11 654 alan ammattilaista ja näyttelyyn osallistui 229 yritystä.
Tammikuussa 2019 Suomen Messut ja Opetusalan ammattijärjestö peruivat Aito avioliitto ry:n osallistumisen messuille näytteilleasettajana. Aiemmin Educa-messut oli perustellut messuille osallistumista moniarvoisuudella.
Erakkoluhtakana
Erakkoluhtakana (Atlantisia rogersi) on Tristan da Cunhan saaristossa sijaitsevan asumattoman Inaccessiblen kotoperäinen rantakana. Lajin populaatio on kooltaan noin 8 400 yksilöä. Percy Roycroft Lowe kuvaili lajin holotyypin Inaccessiblelta vuonna 1923.
Erakkoluhtakana on maailman pienin lentokyvytön lintu ja painaa vain 40 grammaa. Se löydettiin ensimmäisen kerran vuonna 1870.
Kalevan kisat 2000
Kalevan kisat järjestettiin vuonna 2000 Lahdessa 17. – 20. elokuuta.
Centurion-luokka (taistelulaiva)
Centurion-luokka oli Britannian kuninkaallisen laivaston vuosina 1890-1897 valmistettu kahden aluksen muodostama toisen luokan predreadnought-taistelulaivaluokka. Luokan alukset poistettiin vanhentuneina palveluksesta jo ennen ensimmäistä maailmansotaa.
Alukset suunnitteli laivaston pääsuunnittelijana ollut Sir William White ja niiden oli tarkoitus palvella Kiinan ja Tyynenmeren laivastoasemien lippulaivoina. Alusten aseistus oli aikansa muihin aluksiin nähden keveä samoin kuin panssarointi, mikä mahdollisti vapautuneen uppouman käyttämisen hiilivarastojen kasvattamiseen ja siten alusten toimintasäteen parantamiseen. Alusten toiminta-alueilla ei pidetty todennäköisenä raskaiden pinta-alusten kohtaamista.
Ma Baker
Ma Baker on saksalaisen Boney M. -yhtyeen esittämä hittikappale vuodelta 1977. Se julkaistiin yhtyeen toisella albumilla Love for Sale sekä erikseen singlenä, joka nousi listaykköseksi muun muassa Länsi-Saksassa kolmen viikon ajaksi sekä kakkoseksi Britanniassa.
Musiikillisesti kappale on yhtyeelle tavanomainen. Sen tarina perustuu Arizona Donnie Barkerin (1873–1935) elämään. Hän oli neljän yhdysvaltalaisen rikollisen äiti. Laulussa Barker kuvataan kyseisen ”Barker-Karpis gangin” johtajana, vaikka todellisuudessa hän oli enemmänkin avunantaja poikiensa rikoksiin. FBI surmasi Barkerin ja tämän pojan Fredin tammikuussa 1935 Ocklawahan lähellä Floridassa.
Radiokuuluttajan äänestä kappaleessa vastasi tuottaja Frank Farianin yhdysvaltalainen ystävä Bill Swisher, joka oli tuolloin sotilaana Saksassa. Ma Bakerin äänestä vastasi puolestaan Swisherin vaimo, Linda Blake.
Joulukuussa 1998 kappaleesta julkaistiin uudelleentehty versio, jossa esiintyy alkuperäisen esittäjän lisäksi saksalainen tuotantoryhmä Sash!.
Julkaisu ja vastaanotto
Kappaleesta on julkaistu myös suomennosversio nimellä ”Maan vaiva”. Suomennoksen on tekstittänyt Jukka Kuoppamäki ja levyttänyt Leni vuonna 1977. Kappale julkaistiin Kuoppamäen johtaman Satsanga Recordsin kokoelmalla Mitä Suomi soittaa 12 sekä Lenin omalla kokoelmalla Parhaat.
Kamarilla
Kamarilla tarkoittaa monarkiassa hallitsijan ympärille syntynyttä vaikutusvaltaista hovipuoluetta, joka pyrkii vaikuttamaan hallitsijan päätöksentekoon muodollisesti vastuussa olevien ministerien selän takana. Nimitys tulee espanjan sanasta camarilla, ’pieni kamari’. Termiä käytettiin alkujaan restauraatioajan Espanjassa, jossa itsevaltiutta kannattanut klikki onnistui taivuttelemaan kuningas Ferdinand VII:n rikkomaan valtiosääntöä.
Jekaterina Kalintšuk
Jekаterinа Illаrionovnа Kаlintšuk (o.s. Djomina,, 2. joulukuuta 1922 Žitovo, Venäjän SFNT – 13. heinäkuuta 1997 Moskova, Venäjä) oli Neuvostoliittoa edustanut telinevoimistelija ja olympiavoittaja.
Jacobine Veenhoven
Jacobine Veenhoven (s. 30. tammikuuta 1984) on alankomaalainen soutaja. Hän saavutti kahdeksikossa olympiapronssia Lontoossa 2012. Maailmanmestaruuskilpailuissa hän saavutti samassa luokassa pronssia Poznańissa 2009.
Valtakunnansali
Salien käyttötarkoitukset
left|thumb|Jehovan todistajien konventtisali Varkaudessa left|thumb|Valtakunnansali Iowassa, Yhdysvalloissa Yleensä salille kokoonnutaan kahdesti viikossa (tai useammin jos samaa salia käyttää useampi seurakunta). Viikonloppuisin - tavallisesti sunnuntaisin - saleilla pidetään yleisökokous, joka koostuu alkulaulusta ja -rukouksesta sekä puolen tunnin mittaisesta esitelmästä. Esitelmät käsittelevät esimerkiksi Raamattua, Raamatun profetioita, kristillisiä arvoja ja perhe-elämää. Yleensä heti tämän kokouksen perään pidetään Vartiotorni-lehden tutkistelu. Arki-iltana valtakunnansalilla pidetään ennen muuta jäsenistölle suunnattu niin sanottu viikkokokous nimeltään Kristityn elämä ja palvelus, joka koostuu kolmesta osasta: Jumalan sanan aarteita, Elämä kristittynä sekä seurakunnan raamatuntutkistelusta, jossa tutkitaan jotakin Vartiotorni-seuran julkaisua. Kaikki kokoukset päätetään loppulauluun ja -rukoukseen.